## Rješenje Ustavnog suda Republike Hrvatske broj U-VII-212/1992. od 28. srpnja 1992.

### NN 47/1992 (31.7.1992.), Rješenje Ustavnog suda Republike Hrvatske broj U-VII-212/1992. od 28. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici održanoj 28.. srpnja 1992.
godine, donio je ovo

## RJEŠENJE

1. Uvažava se djelomično zahtjev za zaštitu izbornih prava Hrvatske
narodne stranke, te se u odredbama stavka 1. i 2. točke 4. Obvezatnih uputa
br. VIII ("Narodne novine", br. 44/92 i 45/92) Izborne komisije
Republike Hrvatske. brišu rijeći. "najviše", te zamjenjuju riječima
"najmanje".

2. Ovo će se rješenje objaviti u "Narodnim novinama".

Obrazloženje

Hrvatska narodna stranka podnijela je ovom Sudu zahtjev za zaštitu izbornog
prava koje je, smatra ta Stranka povrijeđeno odredbama točke 4. i 5. Obvezatnih
uputa br. VIII. (u daljem tekstu: Uputa). U zahtjevu se tvrdi da je tim
odredbama Izborna komisija Republike Hrvatske, određujući broj osoba (promatrača)
koje mogu istovremeno pratiti i promatrati rad izbornih tijela; prekoračila
ovlaštenja dana joj odredbom članka 24. stavka 5. Zakona o izboru predsjednika
Republike Hrvatske ("Narodne novine", br. 22/92) i odredbom članka
33. stavka 5. Zakona o izborima zastupnika u Sabor Republike Hrvatske ("Narodne
novine". br. 22/92 i 27/92). pa se predlaže da ih Sud ukine. Zahtjev
je djelomično osnovan. Odredbama točke 4. Uputa propisano je da rad Izborne
komisije Republike Hrvatske može istovremeno pratiti najviše pet promatrača,
a ostalih izbornih tijela, najviše tri. Odredbama, pak, točke 5. propisano
je, da rad izbornog tijela može promatrati samo jedan promatrač pojedine
političke stranke (stavak 1.), pa se, prema odredbi stavka 2. te točke,
promatračima dopušta da se sporazume tko će od njih prisustvovati radu
izbornih tijela. Ako promatrači ne postignu sporazum tada će, prema odredbi
stavka 3. te točke, član izbornog tijela čiji se rad promatra ždrijebom,
izvlačenjem listića s nazivima političkih stranaka, odrediti promatrače
koji će prisustvovati njegovom radu. Ovlaštenje Izbornoj komisiji za donošenje
ovih i ostalih odredaba Uputa. temelji se u prethodno navedenim zakonskim
odredbama koje - gotovo identično - propisuju: Izborna komisija Republike
Hrvatske svojim Uputama utvrdit će prava i dužnosti promatrača kao i način
promatranja. Izborna komisija je, dakle. mogla propisati i prava promatrača
i način promatranja. Medutim, iz teksta osporenih odredaba i to samo točke
4. s obzirom na riječ "najviše" moglo bi se zaključiti da radu
svakog izbornog tijela može istovremeno prisustvovati samo pet odnosno
tri promatrača pa čak i onda kada postoje tehnički uvjeti da rad tijela
prati veći broj promatrača. To bi moglo dovesti u pitanje ostvarivanje
prava promatrača registriranih stranaka koje su predložile kandidate za
izbor predsjednika, odnosno za izbor zastupnika, a koja proizlaze iz odredbi
stavka 4. članka 24. i stavka 4. članka 33. navedenih zakona, pa je valjalo
riješiti kao u dispozitivu: Sud stoji na stanovištu da se pravo promatrača
da prate rad tijela za provođenje izbora moie ogranićiti, ali samo ako
je to potrebno da bi se ostvarilo jače pravo, tj. pravo birača da pripreme
za provodenje izbora, a naročito glasovanje, budu provedeni neometano i
u normalnim uvjetima uz puno poštivanje tajnosti glasovanja i sigurnosti
birača. Po shvačanju ovog Suda odredbe točke 4: Uputa, nakon što su brisane
riječi "najviše" treba tumačiti tako da rad pojedinog tijela
za provodellje izbora mogu pratiti svi promatrači. Medutim, ako objektivne
okolnosti (skučenosti prostora i drugi neuklonjivi razlozi) ne dopuštaju
istovremeno promatranje svim promatračima, tada promatrači shodno odredbi
stavka 2. točke 5. Uputa, sporazumno određuju koji će od njih prisustvovati
radu tijela za provođenje izbora. Ako promatrači ne mogu postići sporazum,
promatrače koji će prisustvovati radu pojedinog tijela za provodenje izbora
odredit će ždrijebom član tijela čiji se rad promatra Izvlačenjem listića
s nazivima stranaka, s time da se broj istovremenih promatrača ne može
ograničiti na manje od pet, odnosno tri promatrača. U takvom slućaju potrebno
je omogućiti izmjenu promatrača tako da svakoj stranci pripada pravo na
promatranje u približno jednakom vremenskom trajanju, imajući u vidu predvidivo
trajanje rada tijela čiji se rad promatra

Broj : U-VII-212/ 1992.

Zagreb. 28. srpnja 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 47/1992-1219